****

Indkaldelse til Årsmøde i

Mosbjerg-Tolne Landsbyråd

 den 22. maj 2018 kl. 19.00

**i Mosbjerg Sognegård.**

* 1. **Valg af ordstyrer**

Egon holm er valgt.

* 1. **Valg af referent**

Bitten Petersen er valgt

* 1. **Godkendelse af dagsorden**

Dagsorden godkendt

* 1. **Beretning om det forgangne år**

**Beretning for 2017/2018**

Så er der atter gået et år i Landsbyrådet, og i det forløbne år har der været mange ting oppe at vende. Det er dejligt – og I er altid klar med en kommentar og er villige til at give en hånd.

**Landsbyforum**

I efteråret blev der afholdt 4 møder rundt om i Landdistriktet fordi der skulle laves en nylanddistriktsstrategi. Der var flere af jer det deltog i disse møder. Det er min opfattelse at vi blev hørt.

Det har så bevirket at formanden for Landsbyforum er blevet et fast medlem af det § 17 udvalg der er opstået efter kommunalvalget. Udvalget vil arbejde med forslag til udvikling af by og land. I efteråret vil de tage hul på bosætningen i landdistriktet.

Landsbyforum skal have det første møde med udvalget den 26. juni i Bindslev. Her vil der bl.a. blive orienteret om renoveringen af glassalen.

Mødet vedr. bredbåndsdækningen gav så vidt jeg ved ingen der kunne få tilskud. Sådan som det var skruet sammen så var det ikke ret mange landdistrikter der kunne få.

Vi skal huske at søge landsbyforum om penge til vedligehold, hvis vi har noget. TMI har fået til borde- bænke sæt. Mosbjerg til stakit v. brugsen. Det er blevet så fint. På sidste møde blev der bevilliget penge til gori så legepladsen på det rekreative område og borde/bænke ved brugsen kan få en omgang. Så er der lidt opgaver til pedellen.

**Hjemmeside og facebook**

Er kommet godt i gang. Vær fortsat aktive med at melde ind, så der kan være liv på siden. Vi er meget glade for alt det I melder ind med. Meget gerne billeder el. små videosekvenser. Det giver aktivitet.

**Ældretræf 2017**

Ældretræffet i 2017 gav et overskudskud. Og der har kun været positive tilbage meldinger. Arbejdsgruppen er godt i gang med planlægningen. Så spred budskabet.

Jeg vil gerne sige tak til de hjælpere der stillede op i sommerferien. Det var rigtig dejligt at I ville bruge en dag på det.

**Sankt Hans**

Blev sidste år holdt i Tolne. Jeg var desværre selv forhindret i at deltage, Men efter hvad jeg har hørt så var det en god aften.

Så i år tager vi turen til Mosbjerg. Efter jungletrommerne så kan vi måske få indviet vores nye sansegynge denne aften.

**Landsbypedellen**

Har vi meget glæde af. Der er nok af opgaver til Jan. Måske for mange?? Hvis der er noget I skal bruge Jans hjælp til så tag fat i ham – så håber jeg at han selv siger fra. Der er mange der er misundelige på os. Det bliver spændene og se hvad fremtiden bringer. Hvad gør vi når Jan stopper til næste år?

Tak for det arbejde du laver Jan. Hvordan fik vi det lavet før?

**Friskolen/børnehus**

Et fast punkt på dagsordene er nyt fra Friskolen og Børnehus. Vi er meget glade for at det går godt for skolen og børnehuset. Det er skønt at få en ”opdatering” – det skal være en fast del at vores område.

Endelig vil jeg sige mange tak til ”landsbyrødderne”. Det er dejligt at der kommer så mange til vores møder. Det viser at der er en interesse i hvad der foregår i vores område. HUSK at melde ind hvis der er noget I ønsker omtalt på hjemmesiden, facebook eller skærmen i Brugsen.

**SÅ MANGE TAK FOR GODT SAMARBEJDE.**

Beretning godkendt.

* 1. **Beretning om regnskab**

Regnskab omdelt. Der har været et lille underskud på 5.520,65 kr. Det kan forklares med at vi har lagt ud til det nye stakit ved brugsen og disse penge er endnu ikke kommet fra kommunen. Regnskab godkendt.

* 1. **Indkomne forslag**

Der er ikke indkommet nogen forslag

* 1. **Valg af formand**

Kirsten Walther blev valgt.

* 1. **Valg af næstformand**

Bitten Petersen blev valgt.

* 1. **Valg af sekretær**

Inger Barkholt Thomsen blev valgt.

* 1. **Valg af kasserer**

Jette Jensen blev valgt.

* 1. **Valg af revisor**

Karen Pedersen blev valgt til bilags kontrollant.

* 1. **Eventuelt.**

Her under tog vi runden rundt bordet for at hører hvad der rører sig i de enkelte foreninger.

**Karen Margrethe**

Rytterlauet deltager i børnefestivallen. De kommer nok til at mangle trækkere.

Den 2. weekend i august er der planlagt ride lejr.

**Jette**

I TMI er der fuld gang i alle baner/grupper.

Den 29. juni er der koncert med Allan Olsen i glassalen. Der er stadig muligt at få billet.

Jan er blevet færdig med dommerrummet, dejligt.

Søndag den 17. juni er der afslutningskampe i Jerupturneringen på TMI´s baner.

**Allan**

Ulveungerne har været til Kr. himmelfarts løb og de kom hjem med en 2. plads.

Pt. er der ca. 40 spejdere inkl. ledere.

**Ulla C**

Det varer ikke længe inden girafgyngen bliver sat op på legepladsen. Har dog fået lidt rabat grundet den lange leveringstid. Satser på den kan indvies til Sankt Hans festen. Sankt Hans festen er næste på plads – der mangler dog stadig en til at holde båltalen. Lederen af Børnehuset vil om 2 år. Ulla prøver at spørge Hugo Kristensen.

**Karen**

Den 2. juni er der Åbent Kaffefællesskab kl. 13.00 – 16.00. Kaffe og kagebord og det er gratis.

Vi er i gang med planlægningen af Open BY Night den 31. august. Der er en plads ledig da TMU har trukket sig.

Der har været person i Brugsen for at hører om ledige lokaler til et pizzeria.

**Egon Holm**

Opfordre til man søger ENV-fonden.

**Kurt**

I arkivet har man kontakt til Frank Bredahl og Miltons børn så man kan få den sidste at hans bøger udgivet.

**Kirsten**

Borgerforeningen cykler igen. Så kom kun med. Hver mandag starter vi fra brusgen.

Vi har afholdt den første fællesgrill. Næste gang er den 12. juni kl. 18.00 hos Charlotte og Anders Hansen, Nørgaard I/S på Måstrupvej. Her er der mulighed for at se hvor mælken kommer fra og klappe en kalv.

Der er ryddet op på Børnenes Jord – og vi tager en dag igen senere.

Referat Bitten Petersen og Kirsten Walther